เสี่ยงดวงสลากรูปแบบใหม่มี.ค.นี้
นายพชร อนันตศิลป์ อธิบดีกรมสรรพสามิต ในฐานะประธานกรรมการในคณะกรรมการสลากกินแบ่งรัฐบาล เปิดเผยว่า ในการประชุมคณะกรรมการสำนักงานสลากกินแบ่งรัฐบาล เมื่อเร็วๆนี้ ได้รับจากรายงานจากนายธนวรรธน์ พลวิชัย โฆษกคณะกรรมการฯ ในฐานะประธานคณะทำงานศึกษาผลิตภัณฑ์และเกมสลากรูปแบบอื่นๆว่า ขณะนี้มีข้อสรุปรูปแบบเกมใหม่ในเบื้องต้นแล้ว โดยสำนักงานสลากฯจะนำแนวทางเหล่านี้มาเปิดทำประชาพิจารณ์จากทุกภาคส่วน ทั้งประชาชน และหน่วยงานที่เกี่ยวข้อง ซึ่งจะเป็นการรับฟังความคิดเห็นเบื้องต้นเท่านั้นเพื่อหาข้อยุติร่วมกัน และจะเริ่มเปิดประชาพิจารณ์และให้ทดลองเล่นเกมรูปแบบใหม่ในเดือน มี.ค.นี้สำหรับสลากรูปแบบใหม่นี้ จะมีหลายรูปแบบให้ประชาชนได้ทดลองเล่น ทั้งสลากออนไลน์ รูปภาพ ตัวเลข รวมถึงสลาก 12 นักษัตร ที่ล้มเลิกไปและนำกลับมาพิจารณาใหม่ด้วย อย่างไรก็ตาม การทำประชาพิจารณ์ครั้งนี้จะไม่มีการกำหนดระยะเวลา แต่จะให้ประชาชนรวมทั้งหน่วยงานที่เกี่ยวข้องร่วมแสดงความคิดเห็น เพื่อหาข้อยุติที่พึงพอใจจากทุกฝ่ายทั้งนี้ สำนักงานสลากจะเปิดรับฟังความคิดเห็นจากประชาชนและหน่วยงานที่เกี่ยวข้องผ่านทางเว็บไซต์ของสำนักงานสลาก ซึ่งจะมีการโพสต์รูปแบบเกมทั้งหมด รวมถึงวิธีการเล่นให้ประชาชนทดลองเล่นเกมรูปแบบใหม่ เพื่อให้สังคมเกิดข้อยุติให้ได้ว่าควรจะต้องมีเกมรูปแบบใหม่ออกมาหรือไม่อย่างไรก็ตาม ถ้าทุกฝ่ายเห็นชอบร่วมกันว่าควรจะต้องมีเกมใหม่ สำนักงานสลากถึงจะดำเนินการในขั้นตอนต่อไป แต่ถ้าหากหน่วยงานใดมองว่ายังเป็นการมอมเมาก็จะยุติการออกสลากใหม่ไปก่อนเพื่อหาเกมใหม่ๆ.
นายพชร อนันตศิลป์ อธิบดีกรมสรรพสามิต ในฐานะประธานกรรมการในคณะกรรมการสลากกินแบ่งรัฐบาล เปิดเผยว่า ในการประชุมคณะกรรมการสำนักงานสลากกินแบ่งรัฐบาล
สลากรูปแบบใหม่,สำนักงานสลากกินแบ่งรัฐบาล,ประชาพิจารณ์,สลากออนไลน์,สลาก 12 นักษัตร,พชร อนันตศิลป์,ทดลองเล่นเกม